पाएं अपने शहर की ताज़ा ख़बरें और फ्री ई-पेपरडाउनलोड करें
कलेक्टर के निर्देश पर जिले में फर्जी चिकित्सकों के खिलाफ चलाये जा रहे अभियान के तहत रविवार को तीन क्लीनिक पर कार्रवाई की गई। तहसीलदार हीराराम कुलदीप के नेतृत्व में थाना अधिकारी मनीष सोनी, बीसीएमओ डॉ. दिलीप सिंह एवं खंड लेखाकार युवराज पारीक की द्वारा कार्यवाही की गई।
रेवदर रोड पर कन्हैया हॉस्पिटल एवं राजेश्वर मेडिकल के नाम पर डॉ. प्रवीण चौधरी द्वारा चलाए जा रहे क्लीनिक एवं मेडिकल स्टोर पर छापा मारा गया। वहीं कलापुरा चौराहा स्थित गुजरात हॉस्पिटल के डॉ. शैलेश देसाई के यहां टीम द्वारा दबिश दी गई।
मकान में इलाज के नाम पर की जा रही अवैध एलोपैथिक प्रैक्टिस की टीम को जानकारी मिली, लेकिन टीम के आने की सूचना मिलते ही फर्जी चिकित्सक फरार हो गया। यहां उपयोग में ली जा रही दवाई को टीम ने जब्त की। तहसीलदार कुलदीप ने बताया कि अवैध क्लीनिक के विरुद्ध कार्यवाही में प्रकरण बनाया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn